techiaith/cofnodycynulliad_en-cy huggingface dataset:
English: Leader of the house, Chwarae Teg has highlighted that Iceland has become the first country in the world to legally enforce equal pay between men and women. Will the leader of the house update on how the Welsh Government will use legislation to help tackle the shocking gap in gender pay, which has widened by 23 per cent in the past five years according to a report this week, as well as how the Welsh Government is supporting Chwarae Teg's FairPlay Employer initiative?
Welsh: Arweinydd y tŷ, mae Chwarae Teg wedi amlygu mai Gwlad yr Iâ yw'r wlad gyntaf yn y byd i orfodi'n gyfreithlon gyflog cyfartal i ddynion a menywod. A wnaiff arweinydd y tŷ roi'r wybodaeth ddiweddaraf am sut y bydd Llywodraeth Cymru yn defnyddio deddfwriaeth i helpu i fynd i'r afael â'r bwlch cyflog syfrdanol rhwng y rhywiau, sydd wedi ymestyn 23 y cant yn ystod y pum mlynedd ddiwethaf yn ôl adroddiad yr wythnos hon, yn ogystal â sut y mae Llywodraeth Cymru yn cefnogi menter 'FairPlay Employer' Chwarae Teg?
English: Thank you for those two questions, both of which were more like speeches. I think that's what the Labour Members were commenting on. [ Interruption.] In terms of the first one, you asked a question of the First Minister, and the Cabinet Secretary for health is here to hear your statement or question again to me, but there is obviously a due process to go through with the consultation. I'm surprised the Member thinks that we should have an opinion on a consultation that is extant before the end of the consultation. We take consultations extremely seriously. Once the consultation is finished and we've had a proper process to look at the results of the consultation, I'm sure the Cabinet Secretary will come forward with the results of the consultation and the Government's response to that consultation at that time. On the second point, you made the point earlier and you've made it again now. I don't really think it was a question. The Cabinet Secretary heard the points you made, as did everybody else.
Welsh: Diolch i chi am y ddau gwestiwn yna, a oedd yn debycach i areithiau. Rwy'n credu mai dyna oedd yr Aelodau Llafur yn gwneud sylwadau yn ei gylch. [ Torri ar draws.] O ran yr un cyntaf, fe wnaethoch chi ofyn cwestiwn i'r Prif Weinidog, ac mae Ysgrifennydd y Cabinet dros iechyd yma i glywed eich datganiad neu gwestiwn eto i mi, ond mae'n amlwg bod proses briodol ar gyfer bwrw ymlaen â'r ymgynghoriad. Rwy'n synnu bod yr Aelod yn credu y dylwn ni fod â barn ar yr ymgynghoriad ar hyn o bryd, cyn diwedd yr ymgynghoriad. Rydym yn ystyried ymgynghoriadau yn hynod ddifrifol. Ar ôl i'r ymgynghoriad ddod i ben a'n bod wedi dilyn proses briodol i edrych ar ganlyniadau'r ymgynghoriad, rwy'n siŵr y bydd Ysgrifennydd y Cabinet yn cyflwyno canlyniadau'r ymgynghoriad ac ymateb y Llywodraeth i'r ymgynghoriad hwnnw ar yr adeg honno. O ran eich ail bwynt, fe wnaethoch chi sôn am hynny yn gynharach ac rydych chi wedi sôn amdano eto nawr. Dydw i ddim yn credu mai cwestiwn oedd ef mewn gwirionedd. Clywodd Ysgrifennydd y Cabinet y pwyntiau a wnaethoch chi, fel y gwnaeth pawb arall.
English: May I start by asking for an update on road safety, specifically on the A487? The leader of the house may recall that, around a fortnight ago, there was a fatal accident between Gellilydan and Maentwrog when a baby and her aunt died in a car. I extend my sympathies to the family and the local community, who are grieving because of that accident. But specifically, in looking at the figures, there have been 26 accidents on that one stretch of road. For those who are familiar with it, it's the bends going down the hill between Gellilydan and Maentwrog. There have been 26 accidents in just a year - that is, in the last full year. So, just to reduce the possibility of further serious accidents on this stretch of road, I would ask for a statement from the Cabinet Secretary looking into road safety. Local people, specifically, are asking for a temporary reduction in the speed limit whilst they look at other means of making the road safer. It's worth bearing in mind that other stretches of this road between north and south Wales have been made safer recently through Welsh Government investment, but this stretch has remained as it was in the days of the stagecoach, in fact, and we certainly need to look at the safety of that road.
Welsh: A gaf i ddechrau gan ofyn am ddiweddariad ar ddiogelwch ffyrdd, yn benodol ar yr A487? Efallai bod arweinydd y tŷ yn cofio, tua phythefnos yn ôl, roedd damwain angheuol rhwng Gellilydan a Maentwrog, pan fu farw baban a'i modryb mewn car. Mae cydymdeimladau gen i tuag at y teulu a'r gymuned leol, sydd yn galaru dros y ddamwain honno. Ond yn benodol, o edrych ar y ffigyrau, mae yna 26 o ddamweiniau wedi bod ar yr un darn o hewl, sef, i'r rhai sy'n ei nabod e, y troadau yn mynd lawr y bryn rhwng Gellilydan a Maentwrog. Mae 26 wedi bod mewn blwyddyn yn unig - yn y flwyddyn lawn ddiweddaraf. Felly, er mwyn osgoi'r posibiliadau, neu o leiaf lleihau'r posibiliadau, o ddamweiniau difrifol ar y darn yna o'r hewl, rydw i'n gofyn am ddatganiad gan yr Ysgrifennydd Cabinet ar edrych i mewn i ddiogelwch y ffordd. Yn benodol, mae'r bobl leol yn gofyn am ostwng y cyflymder dros dro tra eu bod nhw'n edrych i mewn i ffordd arall o wneud y ffordd yn fwy diogel. Mae'n werth cofio bod rhannau eraill o'r ffordd yma rhwng de a gogledd Cymru wedi'u gwneud yn fwy saff yn ddiweddar drwy fuddsoddiad gan Lywodraeth Cymru, ond mae'r darn yma yn aros fel roedd e yn nyddiau'r goetsh, a dweud y gwir, ac mae angen edrych, yn sicr, ar ddiogelwch y ffordd yna.
English: The second point I'd like to raise is just to put on record my thanks to many who worked over the weekend. We had floods, again, in many parts of west Wales. Ceredigion was particularly affected. I certainly couldn't complete a journey on Sunday myself because I was turned back by the police, and I know that in Tenby, as well, there were some serious flood problems on the eastern road out of Tenby. These things do happen. We do have bad surface water problems in Wales, but sometimes they can be addressed by better engineering and some better appreciation of how you do some soft engineering as well around how we deal with floods. So, in thanking people for their hard work - council staff and officials and the police as well - it would be good, I think, perhaps not immediately, but within the next few weeks, to have a chance to reflect as an Assembly, either through a statement or through a debate, on what we're doing to deal with flooding, and mitigating some of the effects of climate change as part of that, and what specifically the Welsh Government has planned for helping some communities to identify problems and seek to try and address them.
Welsh: Yr ail bwynt yr hoffwn ei wneud yw diolch ar goedd i'r llawer o bobl a wnaeth weithio yn ystod y penwythnos. Cawsom lifogydd, unwaith eto, yn llawer o rannau o orllewin Cymru. Cafodd Ceredigion yn arbennig ei effeithio'n wael. Yn sicr nid oedd modd i mi fy hunan gwblhau taith ddydd Sul, oherwydd cefais fy nhroi'n ôl gan yr heddlu, a gwn fod problemau llifogydd difrifol yn Ninbych y Pysgod, hefyd, ar y ffordd ddwyreiniol allan o'r dref. Mae'r pethau hyn yn digwydd. Mae gennym broblemau mawr â dŵr wyneb yng Nghymru, ond weithiau gellir ymdrin â'r problemau hyn drwy well peirianneg a gwell dealltwriaeth o sut i wneud ychydig o beirianneg meddal wrth i ni ymdopi â llifogydd. Felly, wrth i ni ddiolch i bobl am eu gwaith caled - staff a swyddogion y cyngor a'r heddlu hefyd - byddai'n dda, yn fy marn i, efallai nid ar unwaith, ond o fewn yr ychydig wythnosau nesaf, i gael cyfle i fyfyrio fel Cynulliad, naill ai drwy ddatganiad neu drwy ddadl, ar yr hyn yr ydym ni'n ei wneud i ddelio â llifogydd, ac atal rhai o effeithiau'r newid yn yr hinsawdd yn rhan o hynny, a beth yn benodol y mae Llywodraeth Cymru wedi'i cynllunio ar gyfer helpu rhai cymunedau i nodi problemau a cheisio mynd i'r afael â nhw.
English: On the A487, I also want to extend our sympathies to the family. Our thoughts are very much with all of those affected by what was an appalling traffic incident. I know the Cabinet Secretary feels very strongly about his commitment to improving road safety and reducing the number of people killed or seriously injured on Welsh roads. I haven't had the opportunity to discuss a reduction in speed limits with him. I'd be very grateful if the Member would write to the Cabinet Secretary suggesting that in particular. I'm sure he'll take that very seriously, as I know he has expressed his sympathies to the families of those affected. It was a very serious incident. In terms of the flooding, absolutely there were floods. It was torrential rain, I'm sure we'd all agree, on Sunday, and there were floods absolutely everywhere. I also had a journey interrupted by flooding. Again, I think the Cabinet Secretary for the environment and the Cabinet Secretary for transport are taking that very seriously, and we will be considering a way of bringing that onto the floor of the Assembly, because it's a very serious issue for a large number of us in Wales.
Welsh: O ran yr A487, hoffwn hefyd estyn ein cydymdeimladau i'r teulu. Cydymdeimlwn yn fawr â phob un a gafodd eu heffeithio gan y digwyddiad traffig ofnadwy hwn. Gwn fod Ysgrifennydd y Cabinet yn teimlo'n gryf iawn am ei ymrwymiad i wella diogelwch ar y ffyrdd ac i leihau nifer y bobl sy'n cael eu lladd neu eu hanafu'n ddifrifol ar ffyrdd Cymru. Nid wyf wedi cael cyfle eto i drafod ag ef ynghylch gostwng y terfynau cyflymder. Byddem yn ddiolchgar iawn pe byddai'r Aelod yn ysgrifennu at Ysgrifennydd y Cabinet yn awgrymu hynny yn benodol. Rwy'n siŵr y bydd yn cymryd hynny o ddifri, gan fy mod i'n gwybod ei fod wedi cydymdeimlo â theuluoedd y rhai y mae'r digwyddiad hwn wedi effeithio arnynt. Roedd yn ddigwyddiad difrifol iawn. O ran llifogydd, yn wir roedd yna lifogydd. Roedd yn arllwys y glaw, rwy'n siŵr y byddem oll yn cytuno, ddydd Sul, ac roedd llifogydd ym mhobman. Torrodd y llifogydd ar draws fy nhaith i hefyd. Unwaith eto, rwy'n credu bod Ysgrifennydd y Cabinet dros yr amgylchedd ac Ysgrifennydd y Cabinet dros drafnidiaeth yn ystyried hynny'n ddifrifol iawn, a byddwn ni'n ystyried ffordd o ddod â hynny i lawr y Cynulliad, oherwydd mae'n fater difrifol iawn i nifer fawr ohonom yng Nghymru.
English: Leader of the house, we've heard that the First Minister is very keen to ensure that we have a sustainable, publicly supported bus service in Wales, but we've also heard that, in many parts of Wales, including in Cardiff, we are seeing an increasingly deteriorating current bus system. It was back in May that the Government completed its bus consultation. I appreciate that you're waiting for the UK Government to transfer the powers that we need to Transport for Wales to commission services, but in the meantime is it possible to have a debate about the possible models of a future bus system, whether it's by franchising whole communities or whether it's through publicly supported or community-supported systems of bus service delivery?
Welsh: Arweinydd y tŷ, rydym wedi clywed bod y Prif Weinidog yn awyddus iawn i sicrhau bod gennym wasanaeth bysiau cynaliadwy, a gefnogir gan y cyhoedd yng Nghymru, ond rydym wedi clywed hefyd, mewn nifer o rannau o Gymru, gan gynnwys Caerdydd, fod y system bysiau bresennol yn dirywio'n gynyddol. Cwblhaodd y Llywodraeth ei hymgynghoriad bysiau yn ôl ym mis Mai. Rwy'n sylweddoli eich bod chi'n aros i Lywodraeth y DU drosglwyddo'r pwerau sydd eu hangen arnom ni i gomisiynu gwasanaethau trafnidiaeth yng Nghymru, ond yn y cyfamser, a yw'n bosibl cael dadl ynghylch modelau posibl ar gyfer y system bysiau yn y dyfodol, boed hynny drwy greu masnachfraint ar gyfer cymunedau cyfan neu drwy systemau o ddarparu gwasanaethau bysiau a gefnogir yn gyhoeddus neu'n gymunedol?
English: The Member is quite right; our consultation ended on 31 May last year. That had a number of outline proposals to improve the planning and delivery of local bus services. Seventy-five per cent of respondents to that consultation expressed a preference that our reforms should enable local authorities to introduce some kind of bus franchising in their area to be more responsive to local need. The Cabinet Secretary is going to hold another public consultation, this time on the detailed proposals that came out of the first consultation, along with some others, including some of the things that the Member just raised. And I think his intention is to announce that public consultation in the Chamber at that time. So, I'm sure that will be being brought forward. It is worth reminding ourselves, as the First Minister touched on this earlier as well, that local authorities already have a range of powers available to exert more influence over bus services. For example, they can make a ticketing scheme; in my own local authority, through-ticketing has been a big issue, and that's been successful in parts of Swansea and in Gower. There are also voluntary agreements that can be made with bus operators to co-ordinate investment in different schemes, and to make statutory enforceable bus quality partnership schemes. So, we're not without any powers at the local authority level, but we will be consulting on further powers, as they transfer to us in due course.
Welsh: Mae'r Aelod yn hollol iawn; daeth ein hymgynghoriad i ben ar 31 Mai y llynedd. Roedd yn hwnnw nifer o gynigion amlinellol i wella sut y caiff gwasanaethau bysiau lleol eu cynllunio a'u darparu. Roedd saith deg pump y cant o'r ymatebwyr i'r ymgynghoriad hwnnw yn dweud eu bod nhw'n hoffi i'n diwygiadau alluogi awdurdodau lleol i gyflwyno rhyw fath o fasnachfreintiau bysiau yn eu hardaloedd er mwyn diwallu anghenion lleol yn well. Mae Ysgrifennydd y Cabinet yn mynd i gynnal ymgynghoriad cyhoeddus arall, y tro hwn ar y cynigion manwl a ddaeth yn sgil yr ymgynghoriad cyntaf, ynghyd â rhai eraill, gan gynnwys rhai o'r pethau y mae'r Aelod newydd eu codi. A chredaf mai ei fwriad yw cyhoeddi'r ymgynghoriad cyhoeddus hwnnw yn y Siambr bryd hynny. Felly, rwy'n siŵr y bydd hynny'n cael ei gyflwyno. Mae'n werth atgoffa ein hunain, fel y nododd y Prif Weinidog yn gynharach hefyd, fod gan awdurdodau lleol amryw o bwerau eisoes i gael mwy o ddylanwad ar y gwasanaethau bysiau. Er enghraifft, gallant greu cynlluniau tocynnau; yn fy awdurdod lleol, mae tocynnau o-un-pen-i'r-llall wedi bod yn broblem fawr, ac mae hynny wedi bod yn llwyddiannus mewn rhannau o Abertawe a'r Gŵyr. Hefyd, mae cytundebau gwirfoddol y gellir eu gwneud â gweithredwyr bysiau i gydgysylltu buddsoddiad mewn cynlluniau gwahanol, ac i lunio cynlluniau partneriaeth ansawdd bysiau y gellir eu gorfodi'n statudol. Felly, nid ydym ni heb unrhyw bwerau ar lefel yr awdurdod lleol, ond fe fyddwn ni'n ymgynghori ar bwerau ychwanegol, wrth iddyn nhw gael eu trosglwyddo i ni maes o law.
English: Leader of the house, may I ask for a statement from the Cabinet Secretary for Economy and Transport on what he is doing to deliver closer links between south-east Wales and Bristol and the west country? Yesterday, the Secretary of State for Wales, Alun Cairns, held a Severn growth summit in Newport on how we can develop economic links, building on the reduction of tolls on the Severn crossing prior to their abolition. Can I ask for a statement from the Cabinet Secretary confirming that the Welsh Government will work with the UK Government in developing links to improve living standards and job prospects in south-east Wales? And my second statement, from the same Minister, I'll be grateful if you ask - Transport Wales have made some plans, but one very important organisation called Bus Users Cymru was not even consulted. That organisation actually have views, they have concerns, they have strategies, and they have technical matters to talk about. And last year they put more than 430 complaints, and they were all taken care of - most of them. So, their input is very vital for our bus users, especially for our senior citizens, and not very able people. So, I'd be very grateful if you ask the Minister to make a statement on Bus Users Cymru Wales in this Chamber, please.
Welsh: Arweinydd y tŷ, a gaf i ofyn am ddatganiad gan Ysgrifennydd y Cabinet dros yr Economi a Thrafnidiaeth ar yr hyn y mae'n ei wneud i sicrhau cysylltiadau agosach rhwng de-ddwyrain Cymru a Bryste a gorllewin Lloegr? Ddoe, cynhaliodd Ysgrifennydd Gwladol Cymru, Alun Cairns, uwchgynhadledd twf Hafren yng Nghasnewydd ar sut y gallwn ni ddatblygu cysylltiadau economaidd, gan adeiladu ar ostwng y tollau ar bont Hafren, cyn iddyn nhw gael eu diddymu. A gaf i ofyn am ddatganiad gan yr Ysgrifennydd Cabinet yn cadarnhau y bydd Llywodraeth Cymru yn gweithio gyda Llywodraeth y DU i ddatblygu cysylltiadau er mwyn gwella safonau byw a'r rhagolygon am swyddi yn y de-ddwyrain? Ac mae'r cais am ail ddatganiad, gan yr un Gweinidog, byddwn yn ddiolchgar pe byddech yn gofyn - mae Trafnidiaeth Cymru wedi gwneud rhai cynlluniau, ond roedd un sefydliad pwysig iawn o'r enw Defnyddwyr Bysiau Cymru nad oedd wedi'i gynnwys yn yr ymgynghoriad hyd yn oed. Mae gan y sefydliad hwnnw safbwyntiau mewn gwirionedd, mae ganddo bryderon, mae ganddo strategaethau, ac mae ganddo faterion technegol i'w trafod. A llynedd, fe wnaethon nhw gyflwyno mwy na 430 o gwynion, ac maen nhw i gyd wedi cael sylw - y rhan fwyaf ohonynt. Felly, mae eu cyfraniad yn hanfodol iawn ar gyfer ein defnyddwyr bysiau, yn enwedig ar gyfer ein dinasyddion hŷn, a phobl anabl. Felly, byddem yn ddiolchgar iawn pe byddech yn gofyn i'r Gweinidog wneud datganiad ar Ddefnyddwyr Bysiau Cymru yn y Siambr hon, os gwelwch yn dda.
English: Well, the Cabinet Secretary has been having an extensive set of meetings around the Severn area, and the abolition of the tolls and so on. I know that he has a large number of issues going on in that particular area. I wasn't aware of the Bus Users Cymru consultation point. I do suggest the Member writes to the Cabinet Secretary and highlights that issue. I don't think it's an issue for a statement in the house, but I'm sure that the Cabinet Secretary will respond to a query as to, if they have been left out of a consultation, why that happened and so on. I'm afraid I don't know the specific answer to that. As I said in response to Jenny Rathbone, there will be a further consultation about the whole bus situation, and that will be part of an integrated transport network, and, obviously, it does impact on the integrated transport network as well. And I'm sure the Cabinet Secretary will be taking that into account as he brings forward the consultation on the specifics of the bus network.
Welsh: Wel, mae Ysgrifennydd y Cabinet wedi cael cyfres helaeth o gyfarfodydd ynghylch ardal Hafren, a diddymu'r tollau ac ati. Gwn fod ganddo nifer fawr o faterion yn mynd rhagddynt yr ardal benodol honno. Nid oeddwn yn ymwybodol o'r pwynt am ymgynghori â Defnyddwyr Bysiau Cymru. Rwyf yn awgrymu i'r Aelod ysgrifennu at Ysgrifennydd y Cabinet gan dynnu sylw at y mater hwnnw. Nid wyf yn credu ei fod yn fater ar gyfer datganiad yn y Tŷ, ond rwy'n siŵr y bydd Ysgrifennydd y Cabinet yn ymateb i ymholiad ynghylch, os ydynt wedi eu hepgor o'r ymgynghoriad, pam y digwyddodd hynny ac ati. Yn anffodus, nid wyf yn gwybod yr ateb penodol i hynny. Fel y dywedais mewn ymateb i Jenny Rathbone, bydd ymgynghori ymhellach ynghylch y sefyllfa o ran bysiau, a bydd hynny'n rhan o'r rhwydwaith trafnidiaeth integredig, ac, yn amlwg, mae yn effeithio ar y rhwydwaith trafnidiaeth integredig hefyd. Ac rwy'n siŵr y bydd Ysgrifennydd y Cabinet yn rhoi ystyriaeth i hynny wrth iddo gyflwyno ymgynghoriad ar agweddau penodol o'r rhwydwaith bysiau.
English: We've had a written statement in the last few days on steel procurement, which I do welcome. But I was wondering whether we could have an oral or a written statement on the other elements of the agreement with Plaid Cymru that we made with regard to the steel industry, specifically on the funding for a power plant? I'm just curious as to where we stand on this. We've seen in the last week issues with regard to problems with pension advice, and I wanted to be assured, and to make the workers assured, that the changes to their pensions have not been in vain. And so, an update on the power plant, and also an update on research and development, would be welcomed. And my second request would be to also have an update on the response of the Welsh Government to the Equality, Local Government and Communities Committee's report on asylum seekers and refugees. Tomorrow, I'm hosting an event in the Senedd regarding Wales as a sanctuary for asylum seekers and refugees, and in that report we did recommend that Wales becomes a nation of sanctuary. So, I was wondering ifwe could have an update on progress of that report, considering that there is a lot of interest in this from that sector, and a lot of enthusiasm, actually, from asylum seekers and refugees across Wales.
Welsh: Cawsom ddatganiad ysgrifenedig yn ystod yr ychydig ddiwrnodau diwethaf ar gaffael dur, ac rwy'n croesawu hynny. Ond roeddwn i'n meddwl tybed a allem ni gael datganiad ysgrifenedig neu lafar ar elfennau eraill y cytundeb â Phlaid Cymru a wnaethom o ran y diwydiant dur, yn benodol ar gyllid ar gyfer gwaith pŵer? Rwy'n awyddus i wybod beth yw'r sefyllfa ynglŷn â hyn. Yn ystod yr wythnos diwethaf, rydym wedi gweld materion o ran problemau â chyngor pensiwn, ac roeddwn i am fod yn sicr, a sicrhau bod y gweithwyr yn sicr, nad yw'r newidiadau yn eu pensiynau yn ofer. Ac felly, diweddariad ar y gwaith pŵer, a chroesawir hefyd yr wybodaeth ddiweddaraf am ymchwil a datblygu. Fy ail gais yw gofyn am ddiweddariad ar ymateb Llywodraeth Cymru i adroddiad y Pwyllgor Cymunedau, Cydraddoldeb a Llywodraeth Leol ar geiswyr lloches a ffoaduriaid. Yfory, rwy'n cynnal digwyddiad yn y Senedd ar bwnc Cymru fel noddfa i geiswyr lloches a ffoaduriaid, ac yn yr adroddiad hwnnw fe wnaethom ni argymell bod Cymru'n dod yn genedl noddfa. Felly, roeddwn i'n meddwl tybed a allem ni gael yr wybodaeth ddiweddaraf ar gynnydd yr adroddiad hwnnw, gan ystyried bod llawer o ddiddordeb yn hyn gan y sector hwnnw, a llawer o frwdfrydedd, mewn gwirionedd, gan geiswyr lloches a ffoaduriaid ledled Cymru.